पाएं अपने शहर की ताज़ा ख़बरें और फ्री ई-पेपरडाउनलोड करें
मुख्यमंत्री अशोक गहलोत ने आज वर्चुवल समारोह में चिरंजीवी स्वास्थ्य बीमा योजना का शुभारंभ किया। कोटा कलक्ट्रेट से सम्भागीय आयुक्त कैलाशचंद मीणा, कलक्टर उज्ज्वल राठौड़, प्राचार्य मेडिकल कॉलेज डॉ विजय सरदाना, अतिरिक्त कलक्टर प्रशासन नरेंद्र जैन, सीलिंग एसएन आमेठा उप महापौर कोटा उत्तर/ कोटा दक्षिण ने भाग लिया। वीसी में CMHO डॉ बीएस तंवर शामिल नहीं हुए। CMHO के वीसी में शामिल नहीं होना शहर में चर्चा बन गया।
जब इस बारे में CMHO डॉ बीएस तंवर से पूछा तो उन्होंने बताया कि ऐसा नहीं है। 2 घण्टे कलेक्टर साहब के यहां बैठकर आया हूं। उन्होंने कहा था कि में वीसी में जाता हूं। आप कोविड केयर सेंटर संभालो। वहां व्यवस्थाएं जुटाओ, किसी सामान की जरूरत है तो वो पहुंचाओ। उसके बाद से ही तीन घण्टे से ऑफिस में बैठा हूँ। स्टोर इंजार्च के साथ मिलकर कोविड केयर सेंटर की व्यवस्थाएं देख रहा हूं।
आपको बता दें शुक्रवार को ACB की टीम ने CMHO कार्यालय में NHM के लेखा प्रबंधक महेंद्र कुमार मालीवाल को 50 हजार की रिश्वत लेते ट्रेप किया था। पूछताछ में महेंद्र ने रिश्वत की राशि CMHO के लिए लेना कबूली थी। ACB की टीम ने मामले में CMHO की भूमिका संदिग्ध मानी थी। इसके बाद से ही CMHO के खिलाफ कार्रवाई के कयास लगाए जा रहे थे। इसी कारण CMHO का मुख्यमंत्री की वीसी में शामिल नहीं होना प्रशासनिक हल्के में चर्चा बना रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn